Diari Oficial de la Generalitat Valenciana


Sumari del DOGV 8276, del 18-04-2018 (2018/3078)

RESOLUCIÓ de 23 de febrer de 2018, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'Acord de la comissió paritària del Conveni col·lectiu de la fusta, fusteria, moble i afins de la Comunitat Valenciana sobre pujada salarial en l'any 2017 a les categories les nòmines de les quals estaven per damunt del conveni col·lectiu (codi: 36798473031230).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3078


Data del document
:   23-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 23 de febrer de 2018, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'Acord de la comissió paritària del Conveni col·lectiu de la fusta, fusteria, moble i afins de la Comunitat Valenciana sobre pujada salarial en l'any 2017 a les categories les nòmines de les quals estaven per damunt del conveni col·lectiu (codi: 64554195117161). [2018/3078]  
Vist el text de l'acta de l'Acord de la comissió paritària del Conveni col·lectiu de la fusta, fusteria, moble i afins de la Comunitat Valenciana sobre pujada salarial en l'any 2017 a les categories les nòmines de les quals estaven per damunt del conveni col·lectiu, i de conformitat amb allò que es disposa en l'article 90, apartats 2 i 3, del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana; en el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
Primer  
Ordenar la inscripció de l'Acord en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora, així com el depòsit del text del conveni.  
  
Segon  
Disposar la seua publicació en el Diari Oficial de la Generalitat Valenciana.  
  
València, 23 de febrer de 2018.- El subdirector general de Relacions Laborals: Juan Ignacio Soler Tormo.  
  
  
Acta de la comissió paritària del Conveni col·lectiu de la  
fusta, fusteria, moble i afins de la Comunitat Valenciana   
de 8 de febrer de 2018  
  
Assistents  
Per la part social:  
Juan José Escrig  
Guillermo Forment  
José Manuel Pérez  
Atilano Escobar  
  
Per la part empresarial:  
Rafael Pérez  
Luis Latorre  
  
A Paterna (València), sent les 12.00 hores, del dia 8 de febrer de l'any 2018, en els locals de FEVAMA, domicili de la comissió paritària i amb l'assistència dels senyors ressenyats al marge, té lloc la reunió de la comissió paritària del Conveni col·lectiu de la fusta, fusteria, moble i afins de la Comunitat Valenciana (Codi de Conveni núm. 53033054918878).  
Elevada sol·licitud de 10 de gener de 2018, de la FICA-UGT perquè aquesta comissió paritària es pronuncie sobre l'aplicació de la pujada salarial per a l'any 2017 reflectida en les taules del conveni a les categories les nòmines de les quals estaven per damunt del Conveni col·lectiu de la fusta, fusteria, moble i afins de la Comunitat Valenciana, i prèvia anàlisi de l'exposició dels elements continguts en l'escrit de la referida sol·licitud, la comissió paritària resol:  
Que la qüestió plantejada, està resolta en el conveni, concretament en la seua disposició transitòria primera, que literalment diu: «Aquells treballadors/as que s'enquadren en un grup professional el salari dels quals fóra inferior al salari del conveni de procedència en funció de la seua categoria, mantindran la diferència entre els dits salaris de l'esmentat conveni ad personam, no sent absorbible ni compensable i aplicant-li els increments salarials que s'establisquen en el conveni.»  
Així mateix, es designa a Rafael Pérez Bonmatí, perquè en nom i representació d'aquesta comissió paritària, porte a efecte la presentació d'aquesta acta davant del registre corresponent, per al seu depòsit i publicació en el Diari Oficial de la Generalitat Valenciana.  
  
I en prova de conformitat, firmen per quadruplicat i a un només efecte, en el lloc i la data dalt expressats.